
R E F E R A T   D E   A P R O B A R E
privind darea în administrare Școlii Gimnaziale ”Mircea Sântimbreanu” Brad a unor imobile, proprietatea publică a Municipiului Brad


	Prin adresa nr. 4400/08.11.2024, înregistrată la Primăria Municipiului Brad sub nr.49882/11.11.2024 Școala Gimnazială ”Mircea Sântimbreanu” a solicitat transmiterea în administrare a unor imobile – construcții și teren, situate în municipiul Brad, județul Hunedoara, identificate prin Cărțile Funciare nr. 67461 Brad, nr. 67622 Brad și respectiv nr. 67043 Brad.
	Bunurile imobile sunt proprietatea publică a Municipiului Brad și sunt necesare desfășurării activității educaționale a Școlii Gimnaziale ”Mircea Sântimbreanu”. Mai mult,  preluarea acestora în administrare este necesară și pentru obținerea autorizării/acreditării ARACIP.
Lista bunurilor imobile (teren și clădiri), anexă la proiectul de hotărâre, cuprinde elementele de identificare ale construcțiilor, date cadastrale, valoarea de inventar și situația juridică.
Precizez că darea în administrare se va face pe baza unui contract de administrare, pe o perioadă de 10 ani de la data semnării contractului,  cu posibilitate de prelungire, cu obligația de a se păstra destinația actuală de  ”construcții administrative și social culturale - școală”.
Predarea bunurilor se va face în baza unui proces – verbal de predare – primire de către o comisie desemnată în acest sens prin Dispoziția Primarului Municipiului Brad, în termen de 30 de zile de la data adoptării hotărârii.
Titularul dreptului de administrare va asigura întreținerea corespunzătoare a bunurilor imobile preluate, exercitând posesia și folosința asupra acestora, în condițiile legii.
Bunurile imobile date în administrare vor fi inventariate, anual, împreună cu reprezentanții proprietarului.
[bookmark: _Hlk158970429]Evidențele contabile ale Municipiului Brad și ale Școlii Gimnaziale ”Mircea Sântimbreanu” Brad se modifică cu influențele ce decurg din aplicarea prezentei hotărâri.
Școala Gimnazială ”Mircea Sântimbreanu” Brad, în calitate de titular al dreptului de administrare, va putea închiria, în condițiile legii, bunurile imobile aflate în administrarea sa. Sumele încasate din închirierea bunurilor imobile revin administratorului, după virarea unei cote de 50% către bugetul local al Municipiului Brad.
În contextul celor de mai sus am inițiat prezentul proiect de hotărâre prin care am propus darea în administrare Școlii Gimnaziale ”Mircea Sântimbreanu” Brad a unor imobile, proprietatea publică a Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, împuternicirea Primarului Municipiului Brad să semneze, în numele și pentru Municipiul Brad, contractul de administrare. 
Invoc în susţinerea propunerii mele prevederile art. 2 lit. e) și art. 6 alin. (3) din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, ale art. 146 din Legea nr. 198/2023 a învățământului preuniversitar, cu modificările și completările ulterioare, ale art. 867 și următoarele din Legea nr. 287/2009 privind  Codul Civil, republicată cu modificările și completările ulterioare, ale art.108 lit. a), art. 129 alin. (1), alin. (2) lit. c) și lit. d), alin. (6) lit. b), alin. (7) lit. c), art. 298 - art. 301 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

